
GJYKATA EVROPIANE E TË DREJTAVE TË NJERIUT 
SEKSIONI I TRETË

VENDIM
Kërkesa nr. 81066/17
KE HIDROPROJEKT SHPK kundër Shqipërisë
dhe 3 kërkesa të tjera (shihni tabelën bashkëngjitur)

Gjykata Evropiane e të Drejtave të Njeriut (Seksioni i Tretë), e mbledhur më 21 nëntor 2024, si Komitet i përbërë nga:
Oddný Mjöll Arnardóttir, Kryetar,
	Úna Ní Raifeartaigh,
	Mateja Đurović, gjyqtarë,
dhe Viktoriya Maradudina, Zëvendëskancelare në detyrë e Seksionit,
Duke pasur parasysh kërkesat e mësipërme të depozituara në datat e ndryshme të treguara në tabelën bashkëngjitur,
Pas diskutimit, vendosi si më poshtë:
FAKTE DHE PROCEDURA
Lista e kërkuesve jepet në shtojcë.
Ankimet e kërkuesve sipas paragrafit 1 të nenit 6 të Konventës për kufizimet mbi të drejtën e tyre për akses në Gjykatën Kushtetuese dhe në Gjykatën e Lartë, si edhe një ankim sipas nenit 1 të Protokollit nr. 1 në lidhje me ndërhyrjen në të drejtat e pronës mbi një parcelë toke ju komunikuan qeverisë shqiptare, e cila paraqiti parashtrimet për pranueshmërinë dhe themelin.
Kërkuesve iu kërkua të paraqesin prapësimet e tyre, si edhe pretendimet e tyre për shpërblim të drejtë. Përpjekjet e përsëritura të Sekretarisë për të kontaktuar kërkuesit nuk ishin të suksesshme.  Kërkuesit nuk u përgjigjën.
Vëmendja e kërkuesve u tërhoq nga neni 37 paragrafi 1 (a) i Konventës, sipas të cilit Gjykata mund të vendosë të heqë nga lista e çështjeve një kërkesë, kur rrethanat çojnë në përfundimin se kërkuesi nuk ka ndërmend ta vazhdojë çështjen. Nuk pati asnjë përgjigje.
LEGJISLACIONI
Duke pasur parasysh objektin e ngjashëm të kërkesave, Gjykata e sheh të përshtatshme t'i shqyrtojë ato së bashku në një vendim të vetëm.
Nisur nga sa më sipër, Gjykata del në përfundimin që mund të konsiderohet se kërkuesit nuk dëshirojnë më të ndjekin kërkesat e tyre (neni 37 paragrafi 1 (a) i Konventës). Gjithashtu, në përputhje me nenin 37 paragrafi 1 (a) in fine, Gjykata nuk gjen rrethana të veçanta në lidhje me respektimin e të drejtave të njeriut siç përcaktohen në Konventë dhe në protokollet e saj që kërkojnë vazhdimin e shqyrtimin të kërkesave. 
Nisur nga sa më sipër, është me vend që çështja të hiqet nga lista.
Për këto arsye, Gjykata, unanimisht,
vendos të bashkojë kërkesat;
vendos të heqë kërkesat nga lista e çështjeve të saj.
Bërë në gjuhën angleze dhe njoftuar me shkrim më 12 dhjetor 2024.

SHTOJCË
Lista e kërkesave 
	Nr.
	Kërkesa nr.
Data e paraqitjes
	Emri i kërkuesit
Viti i lindjes/regjistrimit

	Përfaqësuar nga

	1
	81066/17
24.11.2017
	KE HIDROPROJEKT SHPK
1998
	Aldo Shala

	2
	25006/18
20.5.2018
	Fatmir KOÇI
1960
	

	3
	37314/18
1.8.2018
	Shpëtim SPAHIU
1957
	

	4
	56523/18
20.11.2018
	Xhaferr SHTËPANI
1944
	Agron Lamaj

